PATVIRTINTA

Rokiškio r. kūno kultūros ir sporto centro direktoriaus 2020 m. birželio 11 d. įsakymu Nr. V-13

# ROKIŠKIO RAJONO KŪNO KULTŪROS IR SPORTO CENTRO

**VAIKŲ VASAROS POILSIO STOVYKLŲ ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Rokiškio rajono kūno kultūros ir sporto centro (toliau- Centras) vaikų vasaros poilsio stovyklų organizavimo tvarkos aprašas (toliau- Tvarka) nustato Centro mokinių vasaros poilsio stovyklų (toliau – Stovykla) organizavimo tvarką.
3. Tvarkos tikslas – reglamentuoti Stovyklų organizavimą, vykdymą ir laiduoti renginiuose dalyvaujančių mokinių saugumą.
4. Stovyklos organizuojamos vadovaujantis Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais ir šiuo tvarkos aprašu (toliau- tvarka).
5. Stovyklų tikslas – sudaryti sąlygas vaikams per vasaros atostogas turiningai pailsėti, skatinti pažinimo, lavinimosi, saviraiškos poreikius, plėtoti gebėjimus ir patirtį, saugoti ir stiprinti sveikatą.
6. Informacija apie Stovyklas skelbiama Rokiškio rajono kūno kultūros ir sporto centro interneto tinklapyje, žiniasklaidoje.
7. Stovyklos turi atitikti Lietuvos higienos normos HN 79:2010 „Vaikų vasaros poilsio stovyklos. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. rugsėjo 7 d. įsakymu Nr. V-765, reikalavimus.
8. Stovyklų tipai nustatyti Vaikų vasaros poilsio programų finansavimo tvarkos apraše, patvirtintame Lietuvos Respublikos švietimo ir mokslo ministro 2007 m. gegužės 2 d. įsakymu Nr. ISAK - 805 „Dėl vaikų socializacijos programų rėmimo konkurso tvarkos aprašo patvirtinimo“.
9. Stovyklų tipai yra:
   1. Stacionari stovykla – stovykla, turinti specialiai pastatytas ir (ar) įrengtas patalpas, kuriose vaikai laikinai apgyvendinami. Stovykla skirta vaikų poilsiui, kryptingam užimtumui, neformaliajam švietimui ir sveikatai stiprinti.
   2. Dieninė stovykla – stovykla, turinti vaikų poilsiui ir maitinimui pritaikytas patalpas. Stovykla skirta vaikų poilsiui, kryptingam užimtumui, neformaliajam švietimui ir sveikatai stiprinti dienos metu.
   3. Turistinė stovykla – rekreacinėse teritorijose veikianti stovykla, kuri organizuoja trumpalaikį vaikų poilsį, kryptingą užimtumą, stiprina vaikų sveikatą. Stovyklaviečių vietos gali būti keičiamos.

# STOVYKLŲ DARBO ORGANIZAVIMAS

1. Stovyklos gali būti įvairių profilių: bendro profilio, kūrybinės, meninės, kraštotyrinės, sportinės, mokslinės, istorinės, kalbų mokymo, konfesinės, karinės ir kitos.
2. Stovyklos (pamainos) trukmė nuo 3 iki 18 kalendorinių dienų.
3. Centro direktorius išleidžia įsakymą dėl stovyklos organizavimo, paskiria stovyklos

vadovą stovyklos organizavimo laikotarpiui ir tvirtina stovyklos programą.

1. Stovyklai vadovauja stovyklos vadovas, kuris veikia pagal šią Tvarką, stovyklos

programą ir pareigybių aprašymą.

1. Stovyklos vadovas organizuoja stovyklos veiklą ir atsako už jos rezultatus.
   1. užtikrina vaikų priežiūrą, saugą, sveikatą ir žalingų įpročių prevenciją;
   2. organizuoja grupės vadovų instruktavimą saugos klausimais;

2

* 1. sudaro sutartį tarp vaiko tėvų (globėjų, rūpintojų) ir stacionarios stovyklos, įtvirtinančią šalių pareigas, teises ir atsakomybę; (kitų tipų stovyklose –tvirtina dalyvaujančių vaikų sąrašą);
  2. užtikrina, kad stovykloje būtų laikomasi higienos taisyklių;
  3. užtikrina, kad būtų tinkamai organizuotas vaikų maitinimas;
  4. atsako už stovyklos sąmatos sudarymą, teisėtą ir teisingą lėšų naudojimą;
  5. atsako už stovyklos programos, vaikų sąrašų, stovyklos ataskaitų rengimą ir vykdymą.
  6. skiria grupės vadovus (15 vaikų - ne mažiau kaip 1 grupės vadovas, 15 neįgaliųjų vaikų - ne mažiau kaip 2 vadovai).

1. Grupės sudaromos atsižvelgiant į vaikų amžių.
2. Grupės vadovu turi teisę dirbti:
   1. asmuo, įgijęs aukštąjį arba aukštesnįjį (specialųjį vidurinį, įgytą iki 1995 metų) išsilavinimą ir turintis pedagogo kvalifikaciją;
   2. taip pat asmuo, turintis aukštąjį arba aukštesnįjį (specialųjį vidurinį, įgytą iki 1995 metų) ar vidurinį išsilavinimą, bet neturintis pedagogo kvalifikacijos, išklausęs švietimo ir mokslo ministro nustatyta tvarka pedagoginių-psichologinių žinių kursą.
3. Grupės vadovo funkcijos:
   1. bendradarbiauti ruošiant stovyklos veiklos programas ir atsakyti už jų vykdymą;
   2. organizuoti grupės renginius, išvykas, ekskursijas, laisvalaikį;
   3. supažindinti vaikus su saugos taisyklėmis ir pildyti saugos instruktažus tam skirtame registravimo žurnale (švietimo ir mokslo ministro 2005 m. kovo 1 d. įsakymas Nr. ISAK – 330 “Dėl vaikų turizmo renginių organizavimo aprašo” ;
   4. atsakyti už vaikų priežiūrą, saugą ir sveikatą;
   5. užtikrinti žalingų įpročių prevenciją;
   6. užtikrinti higienos taisyklių laikymąsi.

# FINANSINĖ VEIKLA

1. Valstybės biudžeto lėšos naudojamos vadovaujantis Lietuvos Respublikos švietimo ir mokslo ministro 2007 m. gegužės 2 d. įsakymu Nr. ISAK - 805 „Dėl vaikų socializacijos programų rėmimo konkurso tvarkos aprašo patvirtinimo“, Lietuvos Respublikos Socialinės paramos mokiniams įstatymu, 2006 m. birželio 13 d. Nr. X-686, Rokiškio rajono tarybos sprendimais ir Rokiškio rajono savivaldybės administracijos direktoriaus įsakymais, kitų teisės aktų nustatyta tvarka.
2. Stovyklos gali būti finansuojamos tikslinėmis Valstybės, savivaldybės, rėmėjų, tėvų, kitų fizinių ir juridinių asmenų lėšomis.

# BAIGIAMOSIOS NUOSTATOS

1. Centras Stovyklų organizavimo tvarkos aprašą viešina interneto svetainėje adresu

http://www.rokiskiosportas.lt/.